《和人笋诗》
宋代·李复

葛陂龙去已千年，每见遗孙出是间。
未遇严霜怀节久，因生平地立身难。
长崖气润云藏角，暗谷丛深雾养斑。
春晚向空重箨尽，却惊高意不能攀。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。